stanford-oval/wikipedia huggingface dataset:
ארצות הכתר של אישטוואן הקדוש
המוסדות והחיים הפוליטיים > מדיניות ה"מדיאריזציה"

במדינה ההונגרית הרב-לאומית והרב-דתית המנהיגים הפוליטיים, כמעט כולם דוברי הונגרית, הונגרים שורשיים ולפעמים גם בני עמים אחרים שנטמעו בעם ההונגרי, כפו על שאר העמים (שהיוו לפחות 52% מהאוכלוסייה) מדיניות קשוחה של מדיאריזציה או הונגריזציה גם בשטחי ממלכת הונגריה פרופר וגם בשטחי ממלכת קרואטיה-סלאבוניה. מדיניות זו התממשה על ידי חובת השימוש בשפה ההונגרית כשפה רשמית וכשפת ההוראה במוסדות החינוך ועל ידי אמצעי דיכוי נגד התרבויות והדתות האחרות הנחשבות "אלוגניות" - נוכריות, על אף שחלקן היו קיימות עוד לפני הגעת ההונגרים לאזור. מבין העממים והקבוצות האתניות ששכנו בשטחי הממלכה, הקבוצה האתנית שאימצה את המדיאריזציה הלשונית באופן השלם ביותר היו היהודים, שעזבו רובם לטובת ההונגרית את שפת היידיש או הגרמנית.
מהות היחסים בין "ארצות הכתר של אישטוואן הקדוש" לאוסטריה במסגרת הסכם הדואליות

הפשרה משנת 1867 קבעה את מסגרת היחסים בין ממלכת הונגריה ואימפריה האוסטרית. נקבעו תחומי הסמכויות הייחודיות של כל אחת מהמונרכיות שהרכיבו את המונרכיה הדואלית ואת הסמכויות המשותפות.
הודות לברית ההדוקה עם אוסטריה זכתה הונגריה ביוקרה יוצאת דופן. עם זאת נציגיה הביעו באופן מתמיד אי נחת מההסכם וניסו להשיג עוד ועוד אוטונומיה פנימית.
מהות היחסים בין "ארצות הכתר של אישטוואן הקדוש" לאוסטריה במסגרת הסכם הדואליות > הסכם ההשתוות: ה-Ausgleich

הסכם לעשר שנים שהושג ב-1867 בין נציגי ממלכת הונגריה להבסבורגים השתית אסוציאציה בין שתי מדינות ריבוניות: האימפריה האוסטרית וממלכת הונגריה.
במעמד שווה עם אוסטריה, נהנתה ממלכת הונגריה מאז ואילך מאוטונומיה פנימית והעמידה לרשות המונרכיה הדואלית חלק ממשאביה, בצורת תרומה לתקציב המשותף.
ההסכם נחתם למשך עשר שנים והוא חודש שוב ב-1877 וב-1887 בתום משא ומתן בין הנציגים האוסטריים והנציגים ההונגרים.
עם זאת החל מ-1867 היחסים בין האוסטרים להונגרים, שהיו רוב במוסדות הפוליטיים של ארצות הכתר הקדוש, התבססו על אי הבנה: האוסטרים ראו בו סוף פסוק - אחרונת הפשרות שהיו מוכנים להסכים לה עם הונגריה, בעוד שהמנהיגים של ארצות הכתר של אישטוואן הקדוש ראו בתוצאת המשא ומתן הזה נקודת מוצא לעצמאות עתידית.
בהסכמי החידוש של פשרת ה-Ausgleich השיגו ההונגרים ויתורים כלכליים נוספים מצד אוסטריה: החל משנת 1907 נקשרו שני החלקים של המונרכיה הדואלית באמצעות הסכם מסחר, תקף לעשר שנים, עם אפשרות להתאמה למקרה הצורך: יכלו למשל, להטיל מכסים על מוצרים אוסטריים מסוימים.
החל משנת 1917, על אף חידוש ה-Ausgleich ב-24 בפברואר 1917, סירב הצד ההונגרי במשא ומתן להקים מרחב כלכלי משותף עם אוסטריה. הדברים הגיעו לידי כך שבעת מלחמת העולם הראשונה, הצד ההונגרי סירב לתמוך כלכלית בצד הגרמני, למרות שהמדינה המאוחדת כולה הייתה שרויה במלחמה מול אויב חיצוני.
מהות היחסים בין "ארצות הכתר של אישטוואן הקדוש" לאוסטריה במסגרת הסכם הדואליות > מוסדות משותפים

שני הצדדים של המונרכיה הדואלית ניהלו מוסדות משותפים, בתחום הפוליטי, הכלכלי והצבאי. על מנת לנהלם ולממנם, התכנס באופן קבוע מערך מורכב של נציגים אוסטרים והונגרים, באופן רשמי או בלתי רשמי.
גם הדיפלומטיה היוותה תחום שנוהל במשותף על ידי שתי הממלכות השותפות בהסכם. הפרלמנטים ההונגרי והאוסטרי היו צריכים לאשרר את ההסכמים הבינלאומיים.
הצבא המשותף - הצבא הקיסרי-מלכותי - היה מעין מלט של המונרכיה הדואלית ושליש ממנו גויס משטחי ארצות הכתר של אישטוואן הקדוש: נוכחותן של יחידות אלה המורכבות מנתינים הונגרים היוותה אמצעי בידי המנהיגים הפוליטיים של ממלכת הונגריה להביע את רצון האוטונומיה שלהם בפני אוסטריה
והמדיניות הצבאית של המלך ויועציו מווינה. מצד שני זה היה עבור האימפריה האוסטרו-הונגרית גם גורם לחולשה: מחצית המגויסים בארצות הכתר של אישטוואן הקדוש לה הבינו טוב לא גרמנית ולא הונגרית ואהדו את העניין הפאנסלאבי או את העניין הלאומי הרומני, למשל.
מהות היחסים בין "ארצות הכתר של אישטוואן הקדוש" לאוסטריה במסגרת הסכם הדואליות > השפעת הממלכה ההונגרית על מדיניות החוץ של האימפריה הדואלית

מן הימים הראשונים של המונרכיה הדואלית ועד לסתיו 1918 לפוליטיקאים ההונגרים הייתה השפעה חשובה על מדיניות החוץ של האימפריה.
השפעה זו באה לידי ביטוי קודם כל בבחירת שרי החוץ של האימפריה. אכן, החל מ-1871 התמנה ההונגרי ג'ולה אנדראשי כשר החוץ של המונרכיה הדואלית, אחרי שהשפיע השפעה מכרעת על החלטות הדיפלומטיה האוסטרו-הונגרית בימי מלחמת צרפת–פרוסיה.
במרוצת השנים כיהנו הונגרים גם כשרי אוצר וגם כשרי חוץ של האימפריה, כגון אישטוואן בוריאן ראייצי, שמילא בשנים 1915–1918 את תפקיד שר האוצר ושר החוץ של האימפריה.
בנוסף, החלטות מדיניות חשובות הוכרעו בישיבות של מועצות שרים משותפות, מועצות הכתר, שבהן השתתפו הקיסר, השרים של האימפריה וראשי הממשלה האוסטרי וההונגרי, לפעמים גם אישים בכירים נוספים. למשל, ההחלטה על כניסת המונרכיה הדואלית למלחמה התקבלה במועצת הכתר שכונסה ב-7 ביולי 1914. פורום דומה שימש את חברי הממשלה ההונגרית כדי להציג את עמדותיהם על ההיבטים הכלכליים של המדיניות המשותפת: ב-18 ביוני 1915 ראש הממשלה ההונגרי אישטוון טיסה, הפעיל את כל כובד השפעתו כדי לדחות את הניסיונות להקים איחוד מכסים בין האימפריה האוסטרו-הונגרית לגרמניה.
בשנת 1916 שוב התנגד טיסה לפתיחת משא ומתן בתחום המסחר עם גרמניה כל עוד סעיפי ההסכם הכלכלי והסחר בין שתי האימפריות לא אושררו על ידי שני חלקי אוסטרו-הונגריה גם יחד.
השפעת הונגריה התממשה גם בהכרעות אחרות בתחום מדיניות החוץ. לדוגמה, כשמשלחת רומנים מטרנסילבניה, בראשות יואן ראציו, יו"ר "מפלגת הרומנים מטרנסילבניה, באנאט, קרישאנה ומרמציה" הציגה ב-28 במאי 1892 בפני הקיסר פרנץ יוזף עצומה ("ממורנדום") שבה דרשו שוויון זכויות ללא הבדל שפה ודת, הפסקת הרדיפות וההונגריזציה בבתי הספר ובמוסדות המנהל, דרישות שעדיין הצטמצמו יותר בתחום התרבות ולא של תביעות אוטונומיה ושטחים, המנהיגים הפוליטיים ההונגרים נכנסו ללחץ ועשו כל שביכולתם כדי לדחות את הדרישות ולהגן על שלמות סמכויות ממלכתם באזור זה. על רקע זה נוצרה החל משנת 1910 התקררות ביחסים בין ממלכת רומניה לאימפריה האוסטרו-הונגרית והדיפלומטים האוסטרו-הונגרים ציפו לתגובות רומניות שליליות כלפי מדיניות החוץ של האימפריה. בשנת 1914 בנסיבות המשבר הדיפלומטי שפרץ בעקבות רצח יורש העצר של האימפריה, המנהיגים הפוליטיים של המדינה, במיוחד ראש הממשלה ההונגרי אישטוואן טיסה, עמדו על כך שכל פעולה של האימפריה נגד סרביה תתלווה בפיצוי פוליטי משמעותי עבור הממלכה ההונגרית.
מהות היחסים בין "ארצות הכתר של אישטוואן הקדוש" לאוסטריה במסגרת הסכם הדואליות > גורם חשוב לקפאון

מאז הכינון מחדש של הממלכה ההונגרית במסגרת האימפריה האוסטרו-הונגרית, הסתייגו מנהיגיה משינויי בנוסח הפשרה וגם מאפשרות לרפורמות במסגרתה.
כך, אחרי 1871 כשהתחייב הקיסר פרנץ יוזף להכתיר את עצמו גם כמלך בוהמיה בפראג (ולהעניק לכתר של וצלב אוטונומיה פנימית) ההונגרים בתיאום עם הגרמנים מאוסטריה הכשילו את המהלך, מחשש לסולידריות הייתה עלולה להיווצר בין הצ'כים לבין הסלאבים שבממלכה ההונגרית.
בתחילת המאה ה-20 התגלה יורש העצר, הארכידוכס פרנץ פרדיננד, כתומך ראשי ברפורמה לגבי מקומה של טרנסלייתניה במסגרת האימפריה.
אכן, מתוך גישה עוינת מאוד להונגרים, ביקש הארכידוכס להסתמך על העמים הסלאביים כדי להפיח רוח חדשה במוסדות האימפריה במעמד השושלת ההבסבורגית. ביתו של פרנץ פרדיננד הפך למרכז התלכדות לחוגים הממשלתיים האוסטריים שהתנגדו למעמד המנהיגים ההונגרים בתוך הממסד הדואלי.
פרנץ פרדיננד חתר גם להענקת אמנציפציה לממלכת קרואטיה-סלאבוניה מהחסות ההונגרית ולהפוך אותה לקוטב שלישי של המונרכיה.
התערערות המסגרת הדואלית ופירוק הממלכה

בחדשים ספטמבר ואוקטובר 1918 התחזקה הצפייה לתבוסת האימפריה הדואלית ומתנגדיה הוותיקים לא הסכימו להנציח את הקשרים בין אוסטריה להונגריה ואף העמידו בסימן שאלה את הלגיטימיות של מעמד בית הבסבורג בראש הממלכה ההונגרית
התערערות המסגרת הדואלית ופירוק הממלכה > ניסיונות רפורמה

ב-1918, מול המצב חסר המוצא אליו נקלעה המונרכיה הדואלית, ניסה המלך-קיסר קרל לערוך רפורמות בממלכה שתחלצנה את שושלת הבסבורג. הוא נתקל בסירוב עיקש של ראש הממשלה ההונגרי וקרלה, המגובה על ידי אישטוון טיסה, המנהיג העיקרי של מפלגת העמל, שלנציגיה היה רוב בבית הנבחרים בבודפשט.
התערערות המסגרת הדואלית ופירוק הממלכה > הונגריה והצהרת הקיסר

מול התבוסה במלחמה והדרישות הכרוכות בסעיף 10 מתוך 14 הנקודות של הנשיא ארצות הברית וילסון, הציע הקיסר קרל ב-15 באוקטובר 1918
רפורמה של המונרכיה הדואלית המבוססת על כיבוד זכות העמים להגדרה עצמית במסגרת פדרציה דנובית רב-לאומית.
בתום ישיבת מועצת השרים של האימפריה באותו יום, ראש הממשלת הונגריה שנדור וקרלה הביע עמדה איתנה נגד ההצעה ואיים לסגור את הגבול עם אוסטריה, מה שהיה עלול לגרום למחסור במצרכים ולרעב בערי ציסלייתניה. הוא השיג הבטחה שתוכן הצהרת הקיסר לא ייושם בארצות הכתר של אישטוואן הקדוש, מה שרוקן את המהלך במידה רבה ממהותו.
התערערות המסגרת הדואלית ופירוק הממלכה > משבר ממסדי. פירוק הממלכה

בימים האחרונים של חודש אוקטובר 1918 ניסה קארוי הרביעי בכמה ניסיונות של הרגע האחרון לפייס את ההונגרים.
ב-22 באוקטובר 1918 סוף סוף ומאוחר מדי הסכימה הממשלה ההונגרית של שנדור וקרלה והרוזן אישטוואן טיסה לחתום על ההצהרה טריאליסטית, יום אחרי הקיסר קרל.
ממלכתו של אישטוואן הקדוש ראתה עצמה על סף התפרקות: המנהיגים ההונגרים הבחינו באיום מאוחר מכדי למנוע אותו. העמים הלא הונגריים בממלכה לא הסתפקו עכשיו בדרישות לאוטונומיה תרבותית ואפילו לא בפדרציה דנובית רב-לאומית אלא דרשו הפרדה סופית. ב-25 באוקטובר 1918 הקים הרוזן קארוי בבודפשט "מועצה לאומית", אך היסס לגבי טבעה של המדינה ההונגרית העתידית.
החל מ-24 באוקטובר 1918 הייתה הממלכה ההונגרית ללא ממשלה.
כדי להציל מה שניתן נתן הקיסר קרל תוקף מחדש לתפקיד ההונגרים בניהול מדיניות החוץ של האימפריה על ידי מינויו של גיולה אנדראשי כשר חוץ האימפריה במקומו של בוריאן ב-24 באוקטובר 1918
כעבור יומיים, מינה קרל את הארכידוכס יוזף אוגוסט מהבסבורג-לורן לנציג המלכות בבודפשט.
הרוזן מיהאי קארוי התמנה לראש ממשלת הונגריה. קארוי נקט מספר פעולות כדי לשנות את מהות הקשר בין הונגריה לאוסטריה. הקיסר קרל, בתור קארוי הרביעי, הוכר כמלך הונגריה, אבל במסגרת איחוד רופף, שהצטמצם בנושא הכתר בלבד. קארוי כיהן גם כשר החוץ.
ב-29 באוקטובר 1918 החליט הסאבור הקרואטי בזגרב לאחד את ארצות הקרואטיות ולהפסיק את איחוד ואת כל התקשרויות המחייבות עם אוסטריה ועם הונגריה (בעיקר את הסעיף 1 של ה"נגודבה" משנת 1868) ולהצטרף למועצה הלאומית של מדינת הסלובנים, הקרואטים והסרבים.
ב-28 באוקטובר1918 הצהירו 200 נציגי של המועצה הלאומית הסלובקית בראשות מטוס דולה באמצעות "הכרזת סנט מרטין" את זכות העם הסלובקי להחליט את גורלו וכן את השאיפה לעתיד משותף עם הצ'כים. מוכרזת הרפובליקה הצ'כו-סלובקית.
ב-31 באוקטובר 1918, ביום שבו נכנסה לתפקיד ממשלתו החדשה של קארוי, נרצח אישטוואן טיסה, ראש המפלגה הלאומית של העמל, עמוד התווך של התקשרות הונגריה להבסבורגים, בביתו על ידי חיילים שהאשימו אותו בפריצת המלחמה ובתבוסת הממלכה.
באותו יום ביטל הפרלמנט ההונגרי את הסכם הפשרה האוסטרו-הונגרית משנת 1867.
הונגריה נפרדה מאוסטריה וניסתה לשמור על שלמותה, אבל הועמדה בפני היפרדותם של הקרואטים, הסלובקים, הרוסינים מרוטניה הטרנסקרפטית והרומנים בבאנאט ובטרנסילבניה, שביקשו בדומה לרומנים של בוקובינה ובסרביה להתמזג עם רומניה.
לראשונה אחרי 1848 המונרכיה ההבסבורגית בוטלה בהונגריה. ב-16 בנובמבר 1918 הוכרזה הרפובליקה הדמוקרטית ההונגרית. תוך 15 ימים היא התחילה לאבד רבים משטחיה.
ב-1 בדצמבר 1918 על אף התנגדותם של המיעוטים ההונגרים, כולל הסקלרים של טרנסילבניה, התאחדו אזורים בדרומה ומזרחה של המדינה - קרואטיה-סלאבוניה, באצ'קה וחלק מבאנאט עם ממלכת סרביה ועם מונטנגרו כדי ליצור את ממלכת הסרבים, הקרואטים והסלובנים.
הרומנים מבאנאט, מטרנסילבניה, מקרישאנה וממרמורש התאחדו עם ממלכת רומניה הישנה (Vechiul Regat) כדי ליצור את "רומניה הגדולה" (יחד עם בסרביה ובוקובינה).
תהליך זה זורז על ידי נוכחותם בחלק מהאזורים האלה של צבאות בעלות הברית - הצבא הסרבי, הצבא הרומני וכוחות צרפתיים של הגנרל לואי פראנשה ד'אספרה. הונגריה נאלצה לחתום ב-13 בדצמבר בבלגרד על הסכם שביתת נשק עם "הסלאבים הדרומיים" שנקראו "יוגוסלאבים".
התערערות המסגרת הדואלית ופירוק הממלכה > ויתור המלך על ההנהגה

החל מתחילת נובמבר נסוג המלך קרל בטירה המשפחתית באקארטזאו. ב-13 בנובמבר הוא קיבל משלחת של חברי המועצה הלאומית ההונגרית שביקשו ממנו להתפטר. הוא סירב אך חתם על מסמך "ויתור" שבו ויתר על ההשתתפות בענייני המדינה ההונגרית.
ראו גם

הפשרה האוסטרו-הונגרית של 1867
אוסטריה הגרמנית
קרואטיה באיחוד עם הונגריה
הערות שוליים

↑  Felczak Wacław, Historia Węgier, Wrocław 1966.
↑  עם הונגרים נמנו גם גרמנים מתבוללים, יהודים, ארמנים, צוענים ותושבים אחרים דוברי הונגרית
| היסטוריה של הונגריה |
| --- | --- | --- |
| פרהיסטוריה והיסטוריה מוקדמת | פאנוניה • הונים • אווארים • התיישבות המדיארים במרכז אירופה | הונגריה |
|  | הנסיכות הגדולה של הונגריה • ממלכת הונגריה תחת בית ארפאד • ממלכת הונגריה בימי הביניים המאוחרים • ממלכת הונגריה ההבסבורגית • הונגריה העות'מאנית | הונגריה |
| המהפכה והממלכה הדואלית | מהפכת 1848 בהונגריה • הפשרה האוסטרו-הונגרית של 1867 • ארצות הכתר של אישטוואן הקדוש | הונגריה |
|  | הונגריה במלחמת העולם הראשונה • הרפובליקה ההונגרית הראשונה • הרפובליקה הסובייטית ההונגרית • הרפובליקה ההונגרית • תקופת העוצרות • הונגריה במלחמת העולם השנייה • הרפובליקה ההונגרית השנייה • הונגריה הקומוניסטית • דמוקרטיה ורפורמה | הונגריה |
| --- | --- |
בקרת זהויות :  PLWABN: 9810669436705606 
טקס הכתרתם של הקיסר פרנץ יוזף ואשתו אליזבת (סיסי) כמלכי הונגריה בבודה ב-8 ביוני 1867. פרנץ יוזף לבוש כמלך הונגרי ונושא על ראשו את כתרו של אישטוואן הקדוש. בצד ימין רואים את הנציגים הקרואטים. הציור נוצר במקור על ידי אדוארד פון אנגרט והועתק על ידי אדן טול
הסמל החדש של ממלכת הונגריה רבתי בשנת 1915, הכולל גם סמל של בוסניה
מפת אוסטרו-הונגריה:ארצות הכתר של אישטוואן הקדוש כוללות את ממלכת הונגריה - 16, ממלכת קרואטיה וסלאבוניה - 17, והעיר החופשית רייקה - 7; בנוסף - תחת ניהול משותף אוסטרי-הונגרי:הקו-דומיניום בוסניה - 18
גשר צף

גשר צף על נהר הריין בתקופת מלחמת העולם השנייה
אחד מגשרי הפונטון שמתחו כוחות ההנדסה הבריטיים בין גדות הירקון במהלך ה-21 בדצמבר 1917 – קרב צליחת מעברות הירקון
גשר צף או גשר פונטונים הוא גשר נייד הבנוי משורה של מצופים הנקראים פונטונים. מצופים אלה קשורים אחד לשני ומעוגנים לקרקעית ועליהם מונח הגשר, משטח ארוך המאפשר מעבר בין שתי הגדות. גשרים אלו הם לרוב ארעיים ומוקמים לצורך אזרחי או צבאי זמני, אך לעיתים גשרים מסוג זה נותרים במקומם למשך שנים רבות. גשר צף הוא פתרון הנדסי טוב למצב שבו מסיבה זו או אחרת קשה לעגן גשר לאחת מגדות הנהר.
השימוש העיקרי בגשרי פונטונים הוא צבאי. יתרונם של גשרים אלו הוא בניידותם, בכך שהכוח הצולח יכול לשאת אותם עימו לקראת חציית הנהר הבאה, וביכולת להשמידם במהירות על מנת שלא ייפלו בידי האויב. במהלך השנים נעשה בגשרים אלו שימוש רב. במהלך מבצע אבירי לב במלחמת יום כיפור נעשה שימוש בגשר הגלילים לצליחת תעלת סואץ. גשר זה היה מעין גשר פונטונים, אלא שבניגוד לגשר פונטונים רגיל היה גשר הגלילים עשוי מראש כיחידה אחת והוכנס למים בשלמותו, ולא הורכב מסירות או ממצופים סטטיים המורדים למים כל אחד בנפרד.
במדינת וושינגטון קיים גשר מסוג זה על נהר וושינגטון המכונה SR 520, והוא כיום הארוך ביותר בעולם, 2,350 מטרים, ורוחבו 35 מטרים. הגשר נחנך באפריל 2016 והחליף את הגשר הקודם שהיה בסמוך לו. הוא כולל 3 נתיבים לכל כיוון, וכן נתיב כפול להולכי רגל ולרוכבי אופניים.
דג עלה אמזוני

דג עלה אמזוני (שם מדעי: Monocirrhus polyacanthus) הוא מין של דג מוסווה החי בטבע במים מליחים לאורך אמריקה הדרומית בפרו, ברזיל, בוליביה, קולומביה וונצואלה וכן באגן האמזונאס. הוא חי גם במי יערות בהם המים עכורים ודלוחים עם מעט מאוד מזון. מין זה יחיד בסוגו.
מאפיינים

זהו דג קטן המגיע לאורך 10 ס"מ. הוא בעל ראש גדול וחרטום מחודד ובקצהו זיז קטן. הוא יכול לשלוף ולפעור את פיו המקופל כדי לבלוע במהירות את טרפו. סנפיריו הקטנים מכוונים אותו בדייקנות תוך כדי שהוא נראה כמו עלה צף במים. העיניים מוסוות עם קווים שחורים לאורך העין. צבעו של הדג חיוור עד חום כהה ומזכיר את צבעי העלים הצפים במים.
דג זה מחכה לשעת כושר ולדג, חרק מיימי, תולעת או חסילון לא זהיר שמתקרב אליו. ברגע זה הוא פוער את פיו ובולע את הטרף במהירות של פחות מרבע שנייה.
דג זה מגודל על ידי מגדל אקווריומים שונים והוא אינו מצריך טיפול נוקשה במיוחד.
דג פחם

| דג פחם |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עקרבנונאים
תת־סדרה:: Cottoidei
משפחה:: דגי פחם
סוג:: Anoplopoma
מין:: דג פחם
שם מדעי
 Anoplopoma fimbria ‏פאלאס, 1814

דג פחם (שם מדעי: Anoplopoma fimbria) הוא מין יחיד בסוגו של דג מסדרת העקרבנונאים.
מאפיינים

דג זה הוא אחד משני המינים במשפחת דגי הפחם, לצד ארילפיס זוניפר, שהוא הגדול שבמיני העקרבנונאים. מין זה הוא השני בגודלו בסדרה, ויכול להגיע לאורך של 120 סנטימטרים ולשקול עד 57 ק"ג. זהו דג איטי עם סנפירים עבים וצבעו לבן-אפרפר. הוא בעל ראש גדול ולסתות חזקות בקדמת ראשו. הזנב קטן וצר.
הדג מצוי סביב הקרקעית הסלעית של מעמקי צפון האוקיינוס השקט בעומק 300-2,700 מטרים. הוא צד בשקט דגים קטנים יותר, מדוזות ורכיכות, אותם הוא הורג בלסתותיו החזקות.
דג זה הוא דג מאכל חשוב ביפן.
גשר קונסטנטין הגדול

| --- | --- |
אין תמונה חופשית
 מידע כללי
 סוג:  גשר רומי, מבנה רומי עתיק 
 על שם:  קונסטנטינוס 
 מיקום:  Sucidava 
 מדינה:  בולגריה 
 הקמה ובנייה
 תקופת הבנייה:  ?–328
 תאריך פתיחה רשמי:  328 
 מידות
 אורך:  2,437 מ' 
 גובה:  10 מ' 
 קואורדינטות:  43°45′49″N 24°27′25″E﻿ / ﻿43.76361111°N 24.45694444°E﻿ / 43.76361111; 24.45694444
  (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור גשר קונסטנטין הגדול(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור גשר קונסטנטין הגדול
 
גשר קונסטנטין הגדול (ברומנית: Podul lui Constantin cel Mare ובבולגרית: Константинов мост) היה גשר מעל הדנובה, שנבנה בהוראת הקיסר הרומי קונסטנטינוס והיה בשימוש כ־40 שנים. הגשר היה באורך 2,437 מטרים, כאשר 1,137 מטרים מתוכם היו מעל מי הדנובה. זה היה הגשר הידוע הארוך ביותר בעולם העתיק ואחד הארוכים ביותר מאז ומתמיד. סיום בנייתו היה בשנת 328 ובשנת 332 עבר מעליו הצבא הרומי בפיקוד בנו של קונסטנטינוס הגדול, שיצא להילחם בוויזיגוטים.
הגשר נבנה באזור הגבול הנוכחי בין רומניה ובין בולגריה, בקרבת העיר הרומנית קורביה ובעבר העיר הרומית Sucidava. את הגשר בנה הארכיטקט הרומי Theophilus Patricius והשתמש לשם כך באבן, עץ ונחושת. בגדה הרומנית נותרו מעט ממצאים המעידים על קיומו בעבר של הגשר. בגדה הבולגרית לא נשאר דבר.
גד אלמלח

| --- | --- |

 לידה:  19 באפריל 1971 (בן 53) קזבלנקה, מרוקו 
 מדינה:  קנדה, מרוקו, צרפת 
 תקופת הפעילות:  מ-1994 
 מקום לימודים:  קור פלורן  Lycée Lyautey 
 בן או בת זוג:  שארלוט קסיראגי 
 צאצאים:  Raphaël Elmaleh 
 פרסים והוקרה:  קצין מסדר האמנויות והספרות 
 http://www.gadelmaleh.com
 פרופיל ב-IMDb
 
גד אלמלח (בצרפתית: Gad Elmaleh, נהגה: "אלמלה"; נולד ב-19 באפריל 1971 בקזבלנקה, מרוקו) הוא קומיקאי, שחקן, במאי וזמר יהודי צרפתי ממוצא מרוקאי. אלמלח נחשב אחד הקומיקאים המובילים בצרפת, בה הוא מוכר בזכות מופעי הסטנדאפ וסרטיו שזכו להצלחה ובהם שיחק הן בתפקידים קומיים והן רומנטיים.
קורות חייו

גד אלמלח נולד בקזבלנקה, מרוקו למשפחה יהודית-ברברית. הוא למד בבית ספר יסודי ברובע מעאריף. את חינוכו העל-יסודי השלים בבית הספר היהודי מיימונידיס (הרמב"ם), בו לומדים יהודים ומוסלמים, ולאחר מכן בתיכון ליוטה (Lyautey). אלמלח דובר ערבית מרוקאית, צרפתית, עברית ואנגלית.
אביו היה פנטומימאי, ואלמלח רצה החל מגיל צעיר להיות שחקן. בגיל 17 הוא עזב את מרוקו לטובת מונטריאול, קנדה. הוא שהה במונטריאול במשך כארבע שנים בהן למד מדע המדינה כסטודנט, אך עזב ללא שהשלים את התואר. הוא עבד ברדיו, כתב סיפורים הומוריסטים והופיע במועדוני לילה.
בשנת 1992 עבר לפריז, שם למד במשך כשנתיים וחצי בבית הספר היוקרתי למשחק "לה קור פלורנט" (אנ').
קריירה

בשנת 1995 החל לראשונה להופיע בהופעת יחיד בשם Décalages. בשנת 1996 כיכב לראשונה בסרט קולנוע בשם Salut cousin!‎. בשנת 1998 הופיע בסרט הקולנוע הצרפתי "L'homme est une femme comme les autres".
אלמלח הופיע בשלוש הופעות יחיד ובעשרות סרטים ותוכניות טלוויזיה, בין הבולטים בהם: Olé!‎ עם ז'ראר דפארדיה, La Doublure (שודר בישראל בשם "מאהב בהשאלה") ו-Hors de prix ("בחורה זהב").
בשנת 2003 הופיע בתפקיד הראשי בקומדיה Chouchou של הבמאי מרזק אלוש, עמו כתב את התסריט. על תפקידו בסרט, בו גילם אישה טרנסית אלג'יראית המגיעה לפריס בחיפוש אחר אחיינה, היה מועמד לפרס סזאר עבור השחקן הטוב ביותר באותה שנה.
אלמלח הופיע גם מחוץ לצרפת, בעיקר בארצות דוברות צרפתית כגון קנדה, בלגיה, שווייץ ומרוקו וגם בארצות הברית ובישראל. הוא הנחה את טקס פרסי הסזאר (המקבילה הצרפתית לפרס אוסקר).
בשנת 2009 ביים את סרטו הראשון קוקו (אנ'). ב-2014 ביים סרט תעודה ביוגרפי בשם 10 Minutes in America.
משנת 2010 לוהק למספר תפקידים בסרטים אמריקאים מצליחים, בהם חצות בפריס בבימויו של וודי אלן והרפתקאות טינטין: תעלומת החד-קרן בבימויו של סטיבן ספילברג. בשנת 2010 הופיע בסרט הדרמה ההיסטורי נקודת איסוף המתאר את פרשת גירוש היהודים מפריז.
בשנת 2016 גילם את מואי במיני-סדרה האמריקאית "משבר בשש סצנות" שיצר וודי אלן לפריים וידאו.
בשנת 2018 נטפליקס העלו את ״חלום אמריקאי״ צילום מופע סטנדפ שלו בניו יורק בשפה האנגלית.
בשנת 2019 כיכב בתפקיד עצמו בסדרת הטלוויזיה הקומית האמריקאית-צרפתית Huge en France ("גדול בצרפת") (אנ'), שיצר ביחד עם אנדרו מוגל וז'רארד פול עבור נטפליקס. בסדרה מגלם ג'ורדן ור הוב את בנו של אלמלח. כן משתתף בה ג'רי סיינפלד בהופעת אורח.
בשנים 2020  ו-2021 דיבב את קולו של "גרו" בפסי הקול בשפה הצרפתית של סרטי המיניונים, בהם המיניונים: עלייתו של גרו.
הכרה

במרץ 2006 קיבל תואר אבירות במסדר האמנות והספרות של הרפובליקה הצרפתית. בינואר 2007 נבחר לאיש המצחיק ביותר בצרפת בתחרות מול 49 קומיקאים אחרים. בשנת 2011 היה מועמד לפרס ההיתולי Gérard du cinéma בתור "השחקן שנהג להצחיק אותנו ועכשיו הוא סתם מעצבן" על תפקידו בסרט נקודת איסוף.
ביקורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אלמלח הואשם מספר פעמים בגנבה ספרותית, כי קטעים מהופעותיו נלקחו מבדרנים אמריקאים כמו ג'ורג' קרלין וסטיבן רייט. ב-2019 החליט מועדון הקומדיה "בורדל" במונטריאול שבקוויבק לאסור את הופעותיו שם.
חיים אישיים

לגד אלמלח אח בשם אריה (צר'), שאף הוא קומיקאי.
בשנת 2001 התחתן עם השחקנית אן ברושה (Anne Brochet) ולשניים נולד בן בשם נח (Noé). בהמשך נפרדו בני הזוג.
מ-2011 היה אלמלח במערכת יחסים עם שארלוט קסיראגי, בתה של קרוליין, נסיכת הנובר, ונסיכת מונקו. ב-17 בדצמבר 2013 נולד לזוג בן משותף, רפאל. הם נפרדו ב-2015.
ב-2022 בעקבות הסרט שצילם צצו שמעות שהוא התנצר. מה שהובהר על ידו כלא נכון..
הערות שוליים

↑  Libé, Gad Elmaleh : Eternel “blédard” de la “ rigolade ” , revient sur scène, Libération (בצרפתית)
↑  Watch Huge in France | Netflix Official Site, www.netflix.com (באנגלית)
↑  Anonymous video alleges Netflix comedian Gad Elmaleh stole jokes
↑  Accused of plagiarism, Morocco's Gad Elmaleh banned by a Canadian comedy club
↑  Gad Elmaleh Confirms Split from Monaco's Charlotte Casiraghi as She Reportedly Moves to Rome with Her New Boyfriend, פיפל, 13 במאי 2016
↑  https://www.jta.org/2022/11/08/global/gad-elmaleh-popular-comedian-who-has-been-source-of-pride-for-french-jews-converts-to-catholicism
| --- | --- |
בקרת זהויות :  NLI: 987007440173805171  PLWABN: 9810579010905606  BNE: XX5291166  BnF: cb14000887t (data)  CANTIC: a11676954  GND: 143636812  ISNI: 0000 0001 1563 1655  LCCN: nr97035327  MusicBrainz: b8139b3e-94f1-4119-8c2c-5ca1a48c5f5b  NKC: xx0157904  NTA: 264192311  SUDOC: 124070256  VIAF: 27262622   WorldCat (עם VIAF): 27262622 
גד אלמלח בהקרנת הבכורה של הסרט הרפתקאות טינטין: תעלומת החד-קרן (2011)
גבעת וימינאלה

| --- | --- |

 מידע כללי
 גובה:  57 מ' 
 מדינה:  איטליה 
 מיקום:  רומא, איטליהאיטליה
 קואורדינטות:  41°53′57″N 12°29′39″E﻿ / ﻿41.899166666667°N 12.494166666667°E﻿ / 41.899166666667; 12.494166666667
  (למפת רומא מוגדלת) גבעת וימינאלה(למפת רומא רגילה) גבעת וימינאלה 
 
גבעת וימינאלה (באיטלקית: Viminale; בלטינית: וימינאליס Collis Viminalis) היא הקטנה מבין שבע גבעות רומא. צורתה כצורת אצבע המשתפלת לכיוון דרום מהרמה הנמצאת צפונית לרומא. הגבעה נמצאת בין גבעת הקווירינאלה בצפון-מערב לגבעת אסקווילינו בדרום-מזרח.
אורכה של הגבעה מצפון לדרום כ-700 מטרים, שטחה כ-240,000 מ"ר, וגובהה מעל פני הים נע בין 50 ל-57 מטרים. בעת העתיקה היא הייתה גבוהה יותר.
מקור שמה של הגבעה בערבות (בלטינית "וימינה") שצמחו שם.
הגבעה הפכה חלק מהעיר רומא בעת בניית חומת סרוויוס, והייתה המחוז השישי של רומא בתקופת אוגוסטוס.
גבעה זו הייתה לאורך השנים הפחות חשובה מבין שבע הגבעות, ולא נבנו עליה אתרים בעלי חשיבות.
כיום מצויות על הגבעה תחנת רומא טרמיני ובית האופרה של רומא.
ג'ף לוב

| --- | --- |

ג'ף לוב ובנו סם, 2005
 לידה:  29 בינואר 1958 (בן 66) סטמפורד, ארצות הברית 
 מדינה:  ארצות הברית 
 לאום:  ארצות הבריתאמריקאי
 עיסוק:  כותב קומיקס תסריטאי
 מקום לימודים:  אוניברסיטת קולומביה בניו יורק
 שפות היצירה:  אנגלית 
 תחום כתיבה:  קומיקס
 סוגה:  גיבורי-על
 יצירות בולטות:  Daredevil: Yellow Hulk: Gray Captain America: White Batman: Hush Batman: The Long Halloween
 פרסים והוקרה:  פרס אייזנר פרס ויזארד
 
ג'וזף "ג'ף" לוֹבּ השלישי (באנגלית: Joseph "Jeph" Loeb III; נולד ב-29 בינואר 1958) הוא תסריטאי ומפיק טלוויזיה, כמו גם כותב קומיקס יהודי אמריקאי ידוע. לוב כתב מספר רב של חוברות וספרי קומיקס, ביניהן חוברות שזכו לפרסום רב, כגון הסדרות סופרמן, באטמן, באטמן/דארקנס, אקס-מן, וולברין/גמביט, ארבעת המופלאים, איירון מן, דרדוויל וספיידרמן.
בין ספרי הקומיקס המפורסמים שכתב נמנים "סופרמן לכל העונות" (אנ'), "באטמן: האש", "באטמן: ליל כל הקדושים הארוך" ו"באטמן: ניצחון אפל".
עבד כמפיק ולעיתים כתסריטאי בסדרות טלוויזיה רבות, בעיקר כאלו המבוססות על קומיקס.
סגנונו

לוב נודע באפיונים המחודדים, ולעיתים השנונים, שבהם הוא מאפיין את גיבורי הקומיקס באיוריו, דבר הבא לידי ביטוי בדיאלוגים שהוא שם בפיהם.
זכיות בפרסים

לוב זכה שלוש פעמים בקטגוריית היוצר המקורי בפרס אייזנר לאמני קומיקס, וחמש פעמים בפרס ויזארד.
משפחתו

בשנת 2005 נפטר בנו סם מסרטן העצמות, בגיל 17, לאחר שלוש שנים של התמודדות עם המחלה. למרות גילו הצעיר, היה סם לוב יוצר ואמן קומיקס בזכות עצמו. גיבור העל סם אלכסנדר נוצר לזכרו של סם, והוקדשו לזכרו גיליונות ויצירות המבוססות על קומיקס.